**Niiskuskindlad transpordikastid 2025 (viitenumber 294752)**

Minikonkurss raamlepingu alusel (DHS 1-47.2593 „Niiskuskindlate transpordikastide ost 2022-2025“, RH registri viitenumber 252011)

1. **Tehniline kirjeldus:** 
   1. Niiskuskindlad transpordikastid (edaspidi kastid) peavad olema sellised, et alusele kiletatuna saaks säilitada neis niiske juurepalliga metsataimi külmhoones -4oC juures 6-8 kuud (oktoobrist juunini). Kastide tehniline tugevus peab olema tagatud sisemise niiskuskindla **polüetüleenmaterjalist 7-9 mikroni paksuse kihiga**. Kastitoorikute liimimiseks kasutatakse termoliimi ja tehnoloogiat, mis tagab kastide kvaliteedi säilimise koos niiskete taimedega külmutamisel.
   2. Kastid peavad olema tugevad ja niiskuskindlad turbasubstraadiga juurepallidega taimede pakendamiseks, säilitamiseks ja transpordiks. Kastide tugevus peab olema selline, et neid on võimalik kümne kaupa viies kihis virnastada FIN-alusele, arvestusega turbasubstraadiga taimede kaaluks ühes kastis 8 kg, ilma et kastidesse pakendatud taimed saaksid kahjustuda, kastid märguksid või deformeeruksid säilitamise ja transpordi jooksul.
   3. Kastid peavad olema valmistatud lainepapist, mille kaal on vähemalt 680 g/m2.
   4. Kastide välimise jõupaberi kihi kaal on vähemalt 175 g/m2.
   5. Lainepapi tugevus (ECT) peab olema lainelise kihiga perpendikulaarselt vähemalt 10 kN.
   6. Kastide mõõdud peavad olema: 290x395x390mm.
   7. Kastide vastaskülgedele peab olema perforeeritud 2 käepideme auku tõstmiseks ja vajadusel taimede õhutamiseks (ventileerimiseks).
   8. **Kastidel ei pea olema avamisribasid.** Kastide sulgemiseks (klambritega) peavad otsmised küljed olema kattuvad.
   9. Kastid peavad olema kasutatavad (volditavad) RMK Marana taimlas olemasoleval automaatsel pakkimisliinil.
   10. Kastid peavad olema pakendatud kiletatult Euro- või Fin-alustele, stabiilselt, ühtepidi (kastide voltimiseks automaatliinil).
   11. Kastide joonis on lisatud hankedokumendile. Kastidele peab olema trükitud infotekst vastavalt joonisele.
2. **Tarnitavad kogused, tarneaadressid ja tähtaajad:**

|  |  |  |  |
| --- | --- | --- | --- |
| Partii | Kogus\* | Tarneaadress | Tarnetähtaeg |
| **Näidiskastid** | **100** | **RMK Marana taimla, Marana küla, Saarde vald, Pärnumaa** | 10.06.2025 |
| Põhipartii | 50 000 kasti | RMK Marana taimla, Marana küla, Saarde vald, Pärnumaa | 15.09.2025 |

\* kastide kogus põhipartii tarnel võib kõikuda +/- 1%

1. **Lepingu sõlmimine:**
   1. Minikonkursi tulemusena sõlmitakse hankeleping edukaks tunnistatud pakkumusele nõustumuse andmisega vastavalt raamlepingu punktile 2.2.9. Juhul, kui sellisel viisil sõlmitud lepingut ei ole asutud lepingu tingimustes kirjeldatud viisil ja ajal täitma, siis loeb hankija sellise rikkumise oluliseks lepingurikkumiseks (rikutakse kohustust, mille täpne järgimine on lepingust tulenevalt teise lepingupoole huvi püsimise eelduseks lepingu täitmise vastu) ja hankijal on ilma nende kohustuste täitmiseks täiendavat tähtaega andmata õigus jätkata RHS § 119 alusel hankemenetlusega ning nõuda kahju hüvitamist.
   2. Nõustumus antakse läbi eRHR süsteemi, edastades edukale pakkujale hankija nimel lepingu sõlmimiseks volitatud isiku poolt digitaalselt allkirjastatud konteineri, milles sisalduvad riigihankes hanke alusdokumentidena esitatud hankelepingu tingimused ja minikonkursil edukaks tunnistatud pakkumus. Hankelepingu sõlmimise ja jõustumise ajaks on nõustumuse esitamise päev.
   3. Hankija soovib minikonkursi tulemusena hankelepingu sõlmida (nõustumuse anda) oma äranägemisel mõistlikul esimesel võimalusel peale hankemenetluses lepingu sõlmimise võimaluse tekkimist.
   4. **Pakkumus peab olema digiallkirjastatud esindusõigusliku isiku poolt.**
   5. Digiallkirjastamisega kinnitab pakkuja, et pakkumuse edukaks tunnistamisel ja pakkumusele hankija poolt nõustumuse andmisega, loeb pakkuja ennast nõustumuse andmisega sõlmitud hankelepinguga seotuks. Pakkuja, kelle asukoht on mujal kui Eestis, pakkumus peab sisaldama pakkuja esindusõigusliku isiku poolt allkirjastatud kinnitust selle kohta, et pakkumuse edukaks tunnistamisel ja pakkumusele hankija poolt nõustumuse andmisega, loeb pakkuja ennast nõustumuse andmisega sõlmitud hankelepinguga seotuks.

Hankedokumendi lisad:

Lisa 1 – Kasti joonis